મનહરે ધોરણ અગિયારની પરિક્ષા પાસ કરી. હવે આગળ શું કરવું તે બાબતે ઘરમાં ચર્ચા ચાલતી હતી. એક દિવસ પિતાનો ફોન આવો કે તારા વધુ અભ્યાસની ચર્ચા કરવા માટે ભારત આવું છું. તે દિવસનો પિતાપુત્રનો વાર્તાલાપ પિતાની આંખ ખોલે તેવો બન્યો. પિતાએ ભારત આવવાની વાત કરતાં જ મનહરે કહ્યું,”આજે તમારે મારા વધુ અભ્યાસના માર્ગદર્શન માટે ભારત આવવાની સહેજ પણ જરૂર નથી. જે દિવસે મારા ઉપર ચોરીનો ખોટો આરોપ મુકાયો ત્યારે મારાં પપ્પા – મમ્મીની જરૂર હતી. તે દિવસે તો તમે મારી પડખે રહ્યાં નહીં. તે જે દિવસથી તમે મારા માટે મૃત્યુ પામયા છો, તેથી હવે દોડીને આવશો નહીં. હું મારા જીવનમાં તમારા સહકાર અને સહારા વિના આગળ વધીશ. હવે તમે મારાં મમ્મી-પપ્પા છો જ નહીં.”